cyanic-selkie/wikianc huggingface dataset:
Voss (ūdens)
Voss ir zīmols pudelēs iepildītam ūdenim no Vatneštrēmas ciemata Norvēģijā. Ūdens pildīšanas vieta atrodas 400 km no Vosa apgabala, kuram par godu nosaukts zīmols. Ūdens ir pieejams gan gāzētā, gan negāzētā veidā. Zīmola galvenā mītne atrodas Oslo un Ņujorkā.
2007. gadā Women's Health žurnāls apzīmēja Voss kā vienu no labākajiem pudelēs pildītajiem ūdeņiem. Vēlāk Somijas raidorganizācija Yle sponsorēja eksperimentus, kuros salīdzināja Voss ar citiem Skandināvijā pieejamiem ūdeņiem. Tajos trīs vīna eksperti ar aizsietām acīm novērtēja Voss viszemāk no sešiem pārbaudītajiem ūdeņiem, no kuriem viens bija Helsinku krāna ūdens.
2010. gada oktobrī Norvēģijas kanāls TV 2 ziņoja, ka Voss tiek iegūts no tā paša avota kā ciema krāna ūdens un, pretēji Voss mārketingam, tas nav artēzisks.
Zīmola cilindriskās stikla pudeles dizainu veidoja Neil Kraft. Voss apgalvo, ka tās ražošanas process ir pilnībā oglekļneitrāls. Dažās valstīs, tostarp ASV un Austrālijā, Voss ūdens arī tiek iepakots plastmasas pudelēs, kas saglabā cilindrisko dizainu.
Katlakalna iela (Rīga)
Katlakalna iela ir iela Rīgā, Latgales priekšpilsētas Šķirotavas apkaimē. Tā sākas pie krustojuma ar Krustpils un Mazo Rencēnu ielu un beidzas krustojumā ar Lubānas ielu, pārtopot par Andreja Saharova ielu. Ielas kopējais garums ir 1043 metri.
Ielu savienojumi
Katlakalna iela krustojas ar:
Skreite
Skreite ir ciems Talsu novada Vandzenes pagastā. Izvietojies pagasta vidusdaļā pie autoceļa V1410.
Your Name
Your Name (ja, Kimi no Na wa.) ir 2016. gada japāņu anime pilnmetrāžas filma. Filmas režisors, scenārists, operators un montāžas režisors ir Makoto Sinkai, filma balstīta uz viņa paša tāda paša nosaukuma stāsta, kas publicēts tikai mēnesi pirms filmas pirmizrādes. Filmā stāstīts par jaunekli, kas dzīvo Tokijā, un meiteni no lauku ciemata un viņu mistiskajām identitātes maiņām.
Your Name veidots studijā CoMix Wave Films, bet filmas izplatītājs ir Toho. Filmas pirmizrāde norisinājās Losandželosā Anime Expo 2016 laikā, savukārt Japānā filmas pirmizrāde bija. Tēlu dizaina autors ir Masajosi Tanaka. Mūziku filmai sarakstīja un izpildīja japāņu roka grupa Radwimps.
Filma saņēmusi pozitīvas kritikas atsauksmes un tiek slavēta par lielisko animāciju un emocionalitāti, kas filmai Japānā nesusi rekordlielus ieņēmumus. Your name ir ceturtā ienesīgākā filma Japānā un otrā ienesīgākā anime pēc "Gariem līdzi". Your Name ir visu laiku ienesīgākā anime pasaulē.
Sižets
Filmas galvenie varoņi Mitsuha un Taki filmas sākumā vairākkārt mistiski, sapņiem līdzīgā stāvoklī, apmainās identitātēm un pieredz viens otra dzīvi. Mitsuha ir jauna meitene, kas dzīvo mazā japāņu ciematā, uzceltā ap ezeru, kas izveidojies meteorīta krāterī, bet Taki ir jauns puisis, kas dzīvo Tokijā. Līdzīgi kā sapņi, arī viņu atmiņas par otra dzīvi laika gaitā izgaist. Viņi komunicē viens ar otru, rakstot ierakstus piezīmju burtnīcās, viedtālruņa lietotnēs, kā arī dažkārt uz savām rokām. Mitsuha palīdz Taki viņa attiecībās ar kolēģi Miki, taču Miki saprot, ka Taki ir iemīlējies kādā citā. Taki, savukārt, palīdz Mitsuhai iegūt popularitāti vienaudžu vidū.
Taki, Mitsuhas izskatā, kopā ar viņas vecomāti un māsu svētnīcā atstāj Mitsuhas darinātu rituālo alkoholisko dzērienu kučikamizake kā dāvanu ciemata dievam. Dienu vēlāk Mitsuha, jau pati savā izskatā, dodas skatīties, kā Zemei pārlido pāri komēta. Todien Taki un Mitsuhas kontakts pārtrūkst. Taki nolemj sameklēt Mitsuhu, bet viņam grūti atcerēties viņas vārdu un ciemata nosaukumu. Tāpat arī viņa viedtālrunī Mitsuhas atstātās ziņas izdziest. Izmantojot paša zīmētās skices, viņam izdodas kādā kafejnīcā atrast cilvēku, kas atpazīst ciemata ainavu un pastāsta, ka pirms trim gadiem daļa no komētas ir nokritusi un iznīcinājusi pusi no ciemata, tai skaitā arī Mitsuhas māju.
Taki svētnīcā iedzer kučikamizaki, cerot vēl pēdējo reizi satikt Mitsuhu un pabrīdināt par komētas triecienu. Viņam arī izdodas pēdējo reizi iemiesoties Mitsuhā katastrofas dienas rītā. Viņam kopā ar diviem Mitsuhas draugiem izdodas evakuēt lielu daļu ciemata iedzīvotāju. Pēc tam viņš uzskrien kalna galā, netālu no svētnīcas, cerot satikt Mitsuhu. Kaut arī viņus šķir trīs gadi, viņiem izdodas vienam otru satikt. Taki atceras, ka viņš jau ir Mitsuhu vienreiz saticis, kad viņa pirms trim gadiem vilcienā viņam iedeva savu matu auklu. Taki, lai varētu sameklēt Mitsuhu arī vēlāk, lūdz viņai uzrakstīt savu vārdu uz viņa rokas, bet viņa to nepaspēj izdarīt. Taki uz Mitsuhas rokas uzraksta "Es tevi mīlu".
Velfu dinastija
Velfu dinastija bija vācu izcelsmes valdnieku dinastija, kurai piederējuši arī Lielbritānijas karaļi un Krievijas imperators Ivans VI Romanovs. Velfu dinastija ir Estes dinastijas vecākais zars, ko nodibināja Velfs I, kas 1070. gadā kļuva par spēcīgās Bavārijas hercogistes hercogu. Velfs II apprecēja Toskānas grāfieni Matildi, kas viņam deva valdījumus daudzviet Itālijā. Saliešu dinastijas imperatoru Investitūras strīdā Velfi nostājās pāvesta pusē. Itāļu Velfu izruna "Gvelfi" deva nosaukumu gvelfiem un gibelīniem. Bavārijas hercogi laulību ceļā ieguva zemes arī Saksijā. Velfu pārstāvim Heinriham X Lepnajam bija jākļūst par imperatora Lotāra III Zuplinburga mantinieku, taču par jauno valdnieku ievēlēja Konrādu III no konkurējošās Hoenštaufenu dinastijas. Velfu varenības augstāko punktu Vācijā sasniedza Heinrihs Lauva, taču pēc konflikta ar imperatoru Frīdrihu I viņš zaudēja lielāko daļu savu zemju. Viņa dēlam Otonam IV uz dažiem gadiem izdevās kļūt par vienīgo Velfu dinastijas imperatoru. Lai arī zaudējuši cerības un impērijas troni, Velfi palika ietekmīgi, turpinot valdīt dažādās valstiņās, kas 1705. gadā mantojuma kārtībā bija apvienojušās Hannoveres kūrfirsistē un Braunšveigas-Volfenbuteles firstistē. Ar Vīnes kongresa lēmumu 1814. gadā tās kļuva par Hannoveres karalisti un Braunšveigas hercogisti. Mantojuma ceļā Velfu pārstāvis Georgs Ludvigs 1714. gadā kļuva par Lielbritānijas karali Džordžu I.
Boļeslava Sloskāna iela
Boļeslava Sloskāna iela ir iela Rīgā, Zemgales priekšpilsētā, Torņakalnā. Boļeslava Sloskāna iela sākas krustojumā ar Torņakalna ielu pie tilta pāri dzelzceļa līnijai Rīga—Tukums un, nekrustojot citas ielas, beidzas Rīgas Katoļu ģimnāzijas teritorijā. Kopējais ielas garums ir 100 metri, un tā sastāv no vienas braukšanas joslas ar grants segumu. Boļeslava Sloskāna ielā ir savrupmāju apbūve un Rīgas Katoļu ģimnāzijas ēkas (Ojāra Vācieša ielā 6), tostarp lūgšanu nams.
Iela ir izveidota 2013. gadā un nosaukta Romas katoļu baznīcas bīskapa Boļeslava Sloskāna vārdā.
Boļeslava Sloskāna iela ir savienota ar Torņakalna ielu (T veida krustojums).
Nikolajs Nikolajevičs
Lielkņazs Nikolajs Nikolajevičs saukts Jaunākais (ru; dzimis, miris ) bija cara Nikolaja I mazdēls, Krievijas karaspēka virspavēlnieks Pirmā pasaules kara sākumposmā (līdz 1915. gada 23. augustam). Pēc tam komandēja Krievijas impērijas karaspēku Kaukāzā. Pēc Nikolaja II atteikšanās no troņa, vēlreiz uz īsu brīdi bija Krievijas armijas virspavēlnieks no 1917. gada 2. līdz 9. martam. Pēc Oktobra revolūcijas devās emigrācijā, dzīvoja Itālijā, vēlāk Francijas dienvidos.
Kurzeme (dziesma)
"Kurzeme" ir Raimonda Paula dziesma ar Jāņa Petera vārdiem.
Tā pirmoreiz atskaņota Jāņa Petera autorvakarā 1972. gada vasarā klubā “Rītausma” Raimonda Paula jaundibinātās grupas “Studija”, kas drīz vien pārtapa ansamblī “Modo”, izpildījumā. Dziesma iekļauta Paula skaņuplatē "Kurzeme" Viktora Lapčenoka izpildījumā. Albums atkārtoti izdots 2003. gadā, papildināts ar trīs dziesmām no mazās skaņuplates "Manai dzimtenei" (1973).
2018. gadā "Kurzeme" ieguva 86. vietu Radio SWH rīkotajā LVtop100 aptaujā.
Rītausma
Rītausma var būt:
Višegrādas grupa
Višegrādas grupa (hu, sk, cs, pl), Višegrādas valstis, Višegrādas četrinieks vai V4, ir četru Centrāleiropas valstu politiska un kultūras savienība. Šajā savienībā ir Čehija, Polija, Slovākija un Ungārija. Višegrādas grupa izveidota, kad Ungārijas pilsētā Višegrādā savienību izveidoja Čehoslovākijas, Polijas un Ungārijas līderi. Čehija un Slovākija kļuva par grupas biedriem pēc Čehoslovākijas sadalīšanās. visas četras grupas dalībvalstis kļuva par Eiropas Savienības dalībvalstīm, tāpēc samazinājās šīs apvienības nozīme.
Vēsturiski Višegrādas grupa pretendē būt pēctece Ungārijas, Čehijas (Bohēmijas) un Polijas aliansei, kas tika izveidota Višegrādas kongresā 1335. gadā.
Svētais Džovanni Kalabria
Svētais Džovanni Kalabria ( (dzimis 1873. gadā, Veronā, miris 1954. gada 4. decembrī) bija katoļu garīdznieks, kas savā pastorālajā kalpošanā īpaši rūpējās par jauniešiem un nabadzīgajiem. Džovanni Kalabria par priesteri iesvētīts 1901. gadā. 1907. gadā nodibināja īpašu māju pusaudžiem. Viņa darbības iedvesmoti daudzi katoļticīgie sekoja līdzīgam piemēram. 1910. gadā, viņa karitatīvai darbībai paplašinoties, radās sieviešu institūts Dievišķās Providences nabadzīgās kalpones un 1949. gadā pontifikālo apstiprinājumu ieguva Dievišķās Providences nabadzīgo kalpu institūts vīriešiem.
Rītausmas
Rītausmas (agrāk arī Mariannas, Īslīce) ir ciems Bauskas novada Īslīces pagastā, pagasta centrs. Izvietojies Kaucītes labajā krastā 3,5 km no novada centra Bauskas un 70 km no Rīgas.
Apdzīvotā vieta veidojusies ap Margiņas (Marģenes) pusmuižu (Marianhof, Mariannenhof). Pēc Otrā pasaules kara bija ciema padomes un Bauskas Lauktehnikas ciemats. Rītausmās atrodas pagasta pārvalde, bibliotēka, ģimenes ārsta prakse, Bauskas mežniecība, vairāki uzņēmumi.
Iedzīvotāju skaita izmaiņas
Esošajās robežās, pēc CSP un OSP datiem.
Sarkanais suns Klifords
"Sarkanais suns Klifords" (en) ir 2021. gada ASV un Kanādas kopražojuma piedzīvojumu kinokomēdija. Filmas režisori ir Valts Bekers, Galvenās lomas atveido Džeks Vaithols, Darbija nometne, Tonijs Heils, Sjēna Gilorija, Deivids Alans Grīrs, Rasels Vongs un Džons Klīzs. Filma ir meiteni Emīliju un viņas mazo, sarkano kucēnu Klifordu, kas izaug neplānoti liels.
Filma bez iepriekšējas paziņošanas tika demonstrēta 2021. gada CinemaCon pasākumā Losandželosā 26. augustā. Tās oficiālā pirmizrāde norisinājās 2021. gada septembrī Toronto Starptautiskajā kinofestivālā, kam bija plānota sekojoša filmas pirmizrāde ASV kinoteātros, kas tomēr tika atlikta saistībā ar COVID-19 pandēmiju. Beigās filmas pirmizrāde norisinājās vienlaicīgi kinoteātros un straumēšanas platformā Paramount+. Filma saņēma dažādas kritiķu atsauksmes un tās pasaules kases ienākumi ir vairāk nekā ASV dolāru pie  filmas budžeta. Filmas turpinājums ir izstrādes procesā.
Dzelzceļa līnija Liepāja—Aizpute
Dzelzceļa līnija Liepāja—Aizpute bija 49 km gara 1900. gada 4. aprīlī atklāta 1000 mm šaursliežu dzelzceļa līnija, kas savienoja Liepāju un Aizputi. Tā bija vienīgā šaursliežu dzelzceļa līnija Kurzemes guberņā un mūsdienu Latvijas teritorijā ar sliežu platumu, kas bija raksturīgs Vācijas Impērijas šaursliežu dzelzceļiem. Slēgta 1964. gadā.
Vēsture
Dzelzceļu līdz 1899. gadam uzbūvēja Liepājas—Aizputes dzelzceļa sabiedrība, kuras īpašnieki tolaik bija ietekmīgākie Kurzemes muižnieki Kārlis Manteifels un Leons Burhholcs, kā arī Liepājas un Aizputes pilsētu galvas — Hermanis Adolfi un Vilhelms Grots.
1964. gadā pasažieru un kravu trūkuma dēļ dzelzceļa līniju Liepāja—Aizpute slēdza.
Stacijas un pieturas punkti
Līnijā bija šādas stacijas un pieturas punkti: Liepājas stacija — Lamaiķi (1939—1940)  — Krustojums — Iļģi (vēlāk Ezerpils) — Grobiņas stacija — Ilgale — Rolava — Tāši (Danči) — Durbes stacija (Lieģi) — Aisteres stacija (Aisiņi) — Rāva — Spāģi — Dunalka — Cīrava — Marienhofas pusstacija (vēlāk Dzērve) — Ievade — Tebra — Aizputes stacija. Brauciens ilga divas ar pusi stundas.
Atzars Aizpute—Skrunda—Saldus
Līdz ar platsliežu dzelzceļa līnijas Glūda—Liepāja atklāšanu tika slēgti dzelzceļa līnijas Aizpute—Skrunda—Saldus atsevišķi šaursliežu dzelzceļa posmi: 1928. gada decembrī slēdza Skrundas—Saldus pievedceļu posmu un 1931. gada janvārī Aizputes—Skrundas šaursliežu dzelzceļa posmu, jo ātrums no Skrundas līdz Aizputei sliežu ceļa un ritošā sastāva nolietojuma dēļ bija ļoti mazs, nereti sasniedzot tikai 10 km/h.
Jazinks
Jazinks (arī Jazinka ezers, Jazinkas ezers, Jazinoks) ir ezers Krāslavas novada Grāveru pagastā. Izvietojies pagasta vidusdaļā subglaciālā ieplakā ziemeļrietumos no Cārmina ezera. Krasti stāvi, apauguši, gleznaini, austrumu piekraste ļoti līčaina. Ezera dibens dūņains. Ietek strauts no Saviļu ezera, iztek Zelta upīte uz Itiņku. Krastā labas atpūtas vietas, peldvietas. Ziemeļrietumu krastam piekļaujas Čertoka ezera dabas liegums. Ezerā mīt plaudis, līdaka, asaris, rauda, rudulis, zutis, līnis, karūsa, repsis. Apkārtnē lauksaimniecībā izmantojamās zemes, dienvidu krastā Grāveru ciems.
Kvazistatisks process
Kvazistatisks jeb kvazilīdzsvarots (no latīņu quasi — 'it kā') process termodinamikā ir process, kurš norisinās pietiekami lēni, lai to varētu tuvināti uzskatīt par līdzsvarotu. Šādā procesā termodinamiskā sistēma secīgi nokļūst kvazilīdzsvara stāvokļos, kas ir bezgalīgi tuvi cits citam. Kvazistatiski ir izoparametriskie procesi: adiabātiski, izobāriski, izohoriski, izotermiski.
Tarapakas reģions
Tarapakas reģions ir viens no Čīles 16 reģioniem. Izvietojies valsts ziemeļdaļā starp Altiplano austrumos un Kluso okeānu rietumos. Robežojas ziemeļos ar Arikas un Parinakotas reģionu, dienvidos — ar Antofagastas reģionu, bet austrumos — ar Bolīviju. Administratīvi dalās divās provincēs — Ikike un Tamarugala. Reģiona administratīvais centrs ir Ikike, bet otra lielākā pilsēta — Alto Hospisio. Līdz 1883. gadam reģions kopā ar ziemeļos esošo Ariku bija Peru sastāvā kā Tarapakas province. Reģiona nosaukums cēlies no vēsturiskās Sanlorenso de Tarapakas pilsētiņas
Blahoviščenske
Blahoviščenske (uk) ir pilsēta Ukrainas vidienē, Kirovohradas apgabala Holovaņivskas rajonā. Izvietojies apgabala rietumdaļā Sinicas upes krastos 201 km no apgabala centra Kropivnickas. Līdz 2020. gadam rajona centrs.
Vēsture
Dibināta 1870. gadā vienlaikus ar Hruškivas cukura rūpnīcas būvniecību. Rūpnīcu uzbūvēja netālu no Hruškas ciema un ciematu pie rūpnīcas nodēvēja par Hruškivku (Грушківськ). 1921. gadā dzīvojamai apbūvei tika nodalītas jaunas platības un jauno ciemu nosauca par Blahoviščenski (Благовіщенське). 1924. gadā Hruškivku pārdēvēja par Uļjanovku par godu nesen mirušajam PSRS vadonim Vladimiram Uļjanovam (Ļeņinam). 1938. gadā Uļjanovkai piešķirts pilsētciemata statuss. 1945. gadā Uļjanovkai pievienoja Blahoviščenskas un Tarasivkas ciemus. 1974. gadā Uļjanovkai piešķirts pilsētas statuss. 2016. gadā pārdēvēta tagadējā vārdā. Cukura rūpnīca pilsētā darbojās līdz 1990. gadu vidum.
Tules sala
Tules sala (en) vai Morela sala (en) ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos. Administratīvi sala ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojies arhipelāga dienvidrietumos Dienvidu Tules salu grupā, Sanlesmesa šaurums un Duglasa šaurums to atdala no Kuka salas austrumos. Sala ir daļēji erodējis stratovulkāns, salas centrā ir ap 60 m dziļš krāteris.
Salu 1775. gadā atklāja britu jūrasbraucēja Džeimsa Kuka ekspedīcija, pie kam Dienvidu Tules salu grupa tika atzīmēta kopā, jo nebija iespējams veikt to sīkāku izpēti. Salu atsevišķo statusu 1819. gadā precizēja Krievijas ekspedīcija jūrasbraucēja Fabiāna fon Belinshauzena vadībā, Tules salas nosaukumu atvasinot no salu grupas nosaukuma. 1823. gada februārī salas piekrasti apsekoja amerikāņu jūrasbraucējs un roņu mednieks Bendžamins Morels ar kuģi Wasp, kuram par godu dots otrais salas nosaukums.
No 1955. gada janvāra līdz 1956. gada sākumam salā darbojās argentīniešu vasaras polārstacija Tenjente Eskivela, bet no 1976. gada līdz 1982. gadam — vissezonu stacija Korveta Urugvaja.
Brālis lācis
Filma 2003. gadā tika nominēta Amerikas Kinoakadēmijas balvai nominācijā "Labākā animācijas filma", kur tā zaudēja animācijas filmai "Meklējot Nemo".
Sižets
Inuītu puisis, vārdā Kenai, vajā lāci, lai tam atriebtos par Kenai vecākā brāļa Sitkas nogalināšanu. Kenai lāci atrod un nogalina, bet gari, kuri ir saniknoti par šo nevajadzīgo nāvi, par sodu pārvērš Kenai lācī. Lai kļūtu par cilvēku, Kenai ir jādodas uz kalnu, kur ziemeļblāzma pieskaras Zemei. Pa ceļam viņam jāiemācās redzēt caur cita acīm, just caur cita sirdi, kā arī jāatklāj brālības nozīme.
Spensers Dinvidī
Spensers Dinvidī (en; dzimis Losandželosā) ir amerikāņu basketbolists, spēlē saspēles vadītāja pozīcijā. 2023. gadā pārstāv Nacionālās basketbola asociācijas (NBA) klubu Dalasas "Mavericks".
Karjera
Augstskolu basketbolā pārstāvēja NCAA komandu Kolorado "Buffaloes" (Kolorado Universitāte Bolderā).
NBA
Pēc trīs sezonām augstskolu basketbolā 2014. gada NBA draftā viņu Detroitas "Pistons" izraudzījās ar kopējo 38. numuru otrajā kārtā. "Pistons" sastāvā S. Dinvidī nostiprināties neizdevās, un pirmo divu NBA sezonu laikā viņš pārsvarā spelēja D Līgas komandā Grandrapidsas "Drive". 2016. gada vasarā viņš tika aizmainīts uz Čikāgas "Bulls" pret Kameronu Bairstovu. Nokļūt "Bulls" sastāvā viņam neizdevās, un rudenī S. Dinvidī spēlēja D Līgas komandā "Windy City Bulls". 2016. gada decembrī viņš kā brīvais aģents noslēdza līgumu ar Bruklinas "Nets", uzreiz iegūstot vietu komandas sastāvā, ko saglabāja šajā un arī sekojošajās sezonās. Karjeras rezultatīvāko spēli aizvadījis 2018. gada janvārī, gūstot 31 punktu pagarinājuma zaudējumā (114—113) pret Toronto "Raptors". Savu rezultativitātes rekordu atkārtojis 2018. gada novembrī, bet pārspēja 12. decembrī iemetot 39 punktus uzvarētā spēlē pret Filadelfijas "76ers" (127—124). Tulīt pēc tam komanda noslēdza jaunu līgumu ar spēlētāju, kura ietvaros viņš saņems 34 miljonus dolāru trīs gados.
S. Dinvidī uzvarēja 2018. gada NBA Visu zvaigžņu spēles meistarības konkursā (Skills Challenge), kuru gadu iepriekš bija uzvarējis latviešu basketbolists Kristaps Porziņģis.
2021. gada augustā S. Dinvidī tika aizmainīts uz Vašingtonas "Wizards" plašā piecu komandu maiņas darījumā, kura ievērojamākais spēlētājs bija Rasels Vestbruks. 2022. gada februārī, īsi pirms spēlētāju maiņu perioda beigām, S. Dinvidī tika aizmainīts uz Dalasas "Mavericks" kopā ar latviešu basketbolistu Dāvi Bertānu maiņas darījumā pret citu latviešu basketbolistu Kristapu Porziņģi ("Wizards" ieguva arī otrās kārtas drafta izvēli).
2023. gada februārī S. Dinvidī īsi pirms maiņu termiņa beigām tika aizmainīts uz Bruklinas "Nets" maiņā, kuras galvenais dalībnieks bija Kairijs Ērvings, kurš kopā ar Markīfu Morisu devās uz "Mavericks", bet pretējā virzienā arī Dorians Finijs-Smits un trīs nākotnes drafta izvēles.
Nacionālā izlase
S. Dinvidī pārstāvēja ASV studentu izlasi 2013. gada Universiādē Kazaņā, Krievijā, kur ASV izlase medaļas neguva.
2020. gada aprīlī sportists paziņoja, ka vēlas pārstāvēt Nigērijas basketbola izlasi.
Lolita
Lolita var būt:
Arnemas kauja
Arnemas kauja (de, cs) bija kauja Otrā pasaules kara operācijas "Market Garden" laikā no 1944. gada 17. septembra līdz 26. septembrim Arnemas pilsētas rajonā. Uzbrūkošās britu un poļu karaspēka daļas desantējās Arnemas apkaimē, lai nodrošinātu kontroli pār Nēderreinas tiltu Arnemas pilsētā. Uzbrucēji sastapa sīvu pretestību. Nelielai daļai desanta tomēr izdevās sasniegt tiltu un nostiprināties tā ziemeļu daļā. Pēc četru dienu kaujām tiltam uzbrūkošie briti tika aplenkti un iznīcināti vai padevās. Arnemas apkaimē karojošā LIelbritānijas 1. desanta divīzija tika evakuēta naktī uz 26. septembri. Tā bija zaudējusi 3/4 no personālsastāva un turpmākajās Otrā Pasaules kara kaujās vairs nepiedalījās.
Kaujas notikumi attēloti 1977. gada Ričarda Atenboro filmā A Bridge Too Far.
Supersavienotie
"Supersavienotie" (en) ir 2021. gada ASV-Kanādas datoranimācijas Zinātniskā fantastika komēdija. Filmas režisori ir Maiks Rianda, Galvenās lomas atveido Abijs Jēkabsons, Denijs Makbraids, Maija Rūdolfa, Maiks Rianda, Ēriks Andrē, Olīvija Kolmane, Freds Armisens, Beka Beneta, Krisija Teigena, Džons Leģenda, Čārlins Ji, Bleiks Grifins, Konans O'Braiens un Mopsis Dougs. Filmas pirmizrāde ASV notika.
Džibuti-Ambuli starptautiskā lidosta
<mapframe text="Džibuti-Ambuli starptautiskā lidosta" width=260 height=260 zoom=13 > { "type": "ExternalData", "service": "geoshape", "ids": "Q620706" }
Džibuti-Ambuli starptautiskā lidosta (ar, fr) ir starptautiska lidosta apmēram 6 kilometrus uz dienvidiem no Džibutijas galvaspilsētas Džibuti centra.
Neskaitot čārterlidojumus, lidostā regulārus pasažieru aviopārvadājumus 2023. gadā nodrošināja aviosabiedrības Air Djibouti, Air France, Ethiopian Airlines, Flydubai, Jubba Airways, Kenya Airways, Qatar Airways, Turkish Airlines, Yemenia. Visu sezonu lidojumi notiek uz 9 valstīm (tās ir AAE, Etiopija, Francija, Jemena, Katara, Kenija, Saūda Arābija, Somālija, Turcija).
Viktors Osimens
Viktors Osimens (en, dzimis ) ir Nigērijas futbolists, spēlē uzbrucēja pozīcijā, Nigērijas futbola izlases dalībnieks. Kopš 2020. gada Osimens pārstāv Itālijas Serie A komandu SSC Napoli.
Nigērijas futbola izlases sastāvā Osimens ir spēlējis 2019. gada Āfrikas Nāciju kausā.
Sasniegumi
Napoli
Nigērija
2023. gada CONCACAF Zelta kauss
2023. gada CONCACAF Zelta kauss bija 17. Zelta kausa turnīrs futbolā, kas notika no 2023. gada 24. jūnija līdz 16. jūlijam. Turnīru organizēja Ziemeļamerikas, Centrālamerikas un Karību reģiona futbola asociāciju konfederācija (CONCACAF). Tas notika Amerikas Savienotajās Valstīs un Kanādā. Finālspēle notika 16. jūlijā SoFi Stadium Inglvudā.
Turnīrā piedalījās 16 vīriešu futbola izlases — 15 CONCACAF pārstāves un uzaicinātā komanda Katara.
Devīto reizi par CONCACAF Zelta kausa uzvarētājiem kļuva Meksikas izlases futbolisti, kas finālā ar 1:0 pieveica Panamu.
Stadioni
Turnīrs notiek 15 stadionos 14 pilsētās Amerikas Savienotajās Valstīs un Kanādā.
Izslēgšanas spēles
Visi spēļu laiki norādīti pēc vietējā laika (UTC-4, UTC-5 vai UTC-7). Iekavās norādīts Latvijas (Austrumeiropas vasaras) laiks.
Laba darīšanas princips
Laba darīšanas princips ir viens no bioētikas principiem, kas ietver morālu pienākumu pēc iespējas palielināt potenciālos ieguvumus un samazināt iespējamo kaitējumu gan praktiskajā medicīnā, gan bioloģijas un biomedicīnas pētījumos ar cilvēku iesaisti.
Medicīnā
Saskaņā ar šo principu galvenais ārsta pienākums pret pacientu ir izsvērt potenciālos ieguvumus attiecībā pret riskiem. Ideālā gadījumā medicīnā laba darīšana iekļauj nesavtīgu rīcību un palīdzību citiem visos gadījumos, taču no ārstiem ikdienā netiek sagaidīta šāda rīcība. Tomēr medicīnas ideālais mērķis ir absolūta veselība un labklājība visiem pacientiem, tādēļ ārstiem ir jācenšas gūt arvien jaunas zināšanas un metodes sava darba pilnveidošanai.
Viena no biežākajām bioētikas problēmām saistīta ar laba darīšanas un nekaitēšanas izvērtēšanu. Medicīnā ar to bieži sastopas situācijās, kad nepieciešams izvērtēt potenciālos ieguvumus un riskus, veicot dažādas medicīniskas manipulācijas. Ārsta pienākums ir informēt pacientu par iespējamajiem ieguvumiem un riskiem. Gala lēmumu pieņem pacients, tomēr jebkurā gadījumā ieguvumiem ir jāatsver riski, lai ārsta rīcība būtu ētiska.
Atsevišķās situācijās laba darīšanas princips tiek vērtēts kā svarīgāks par autonomijas principu. Tie ir gadījumi, kad ārsti sniedz labāko iespējamo aprūpi pacientam, nekonsultējoties ar pacientu, vai neņemot vērā viņa vēlmes, piemēram, gadījumos kad tiek aprūpēti pacienti ar pašnāvnieciskām tieksmēm. Šādi pacienti ir drauds paši sev un tie nespēj rīkoties saskaņā ar savām labākajām interesēm. Tomēr ētiskas problēmas rada tas, ka pacienti atšķirīgi domā, kas ir labums un kas kaitējums, piemēram, jautājumos, kas saistīti ar eitanāzijas legalizēšanu. Nozīmīgs laba darīšanas principa pielietošanas piemērs ir sabiedrības veselības veicināšanas pasākumi.
Bioloģijas un biomedicīnas pētījumos
Laba darīšanas princips bioloģijā un biomedicīnā tiek attiecināts uz pētījumiem, kuros ir iesaistīti cilvēki, un tā īstenošanu nosaka dažādi starptautiski un nacionāli dokumenti, piemēram, Helsinku deklarācija. Tas tiek īstenots, pētījumos piedaloties kompetentiem zinātniekiem, veidojot labas prakses standartiem atbilstošu pētījuma dizainu un nodrošinot pētījuma subjektu tiesību aizsardzību. Īpaši nozīmīga šī principa īstenošanā ir risku un ieguvumu izvērtēšana. Risku izvērtēšanu veic pētnieki un pētījumu ētikas komiteja. Bioloģijas un biomedicīnas pētījumos ar cilvēku iesaisti riski vienmēr ir pēc iespējas jāsamazina. Ir jāizvērtē ne tikai fiziskie, bet arī psiholoģiskie, sociālie un ekonomiskie riski un ieguvumi pētījuma subjektiem. Jāņem vērā arī riski pētījuma subjekta privātumam. Izvērtējot riskus, jāņem vērā arī riski un ieguvumi potenciālā pētījuma dalībnieka radiniekiem (piemēram, cilvēka genoma pētījumos) un sabiedrībai kopumā, tomēr par primārajiem ir uzskatāmi kaitējuma un apgrūtinājuma riski pašam pētījuma subjektam. Pētījumos, kuros ir paredzams tiešs ieguvums pētījuma subjektam, var būt pieļaujams augstāks risks, tomēr pastāv noteiktas riska pakāpes un kaitējuma veidi, kas nav pieļaujami pat tad, ja persona brīvprātīgi piekrīt piedalīties šādā pētījumā.
Sūklis Bobs Kvadrātbiksis (filmu sērija)
"Sūklis Bobs Kvadrātbiksis" (en) ir pilnmetrāžas animācijas filmu sērija. Animācijas filmu ideja pieder Nickelodeon Movies studijai, bet izplatītājs ir Paramount Pictures.
Pēteris Nomals
Pēteris Nomals (dzimis, miris ) bija latviešu inženieris tehnologs. Dr. lauks. (1930), no 1946. gada — Latvijas Zinātņu akadēmijas akadēmiķis.
Biogrāfija
1910. gadā absolvējis Rīgas Politehniskā institūta Ķīmijas nodaļu.
No 1912. līdz 1917. gadam vadījis Krievijas Zemkopības ministrijas Purvu pētīšanas laboratoriju Rīgā, no 1915. līdz 1918. gadam — Petrogradā. 1919. gadā sācis strādāt Latvijas Universitātē. No 1920. līdz 1921. gadam bija tās prorektors. No 1922. līdz 1924. gadam un no 1932. līdz 1934. gadam — Lauksaimniecības fakultātes dekāns. Universitātē docējis līdz 1939. gadam, pēdējos deviņu gadus — profesors.
Purvu zinātnes pamatlicējs Latvijā, izstrādājis pirmo purvu karti Latvijā. Vairāk nekā 40 zinātnisko darbu autors.
1929. gadā apbalvots ar ceturtās šķiras Triju Zvaigžņu ordeni. 1945. gadā saņēmis Latvijas PSR Nopelniem bagātā zinātnes darbinieka goda nosaukumu. Saņēmis PSRS Sarkanās Zvaigznes ordeni.
Herberts Čepmens
Herberts Čepmens (en, —) bija Anglijas futbolists un futbola treneris. Čepmenu uzskata par vienu no ietekmīgākajiem un veiksmīgākajiem 20. gadsimta sākuma treneriem. Tiek uzskatīts arī par vienu no ievērojamākajiem futbola inovatoriem vēsturē.
Savas trenera karjeras sākumā Čepmens vadīja Northampton Town un Leeds CIty. 1921. gadā viņš sāka vadīt Huddersfield Town komandu, ar kuru viņš ieguva divus Pirmās divīzijas titulus, kā arī vienreiz uzvarēja FA kausā. 1925. gadā Čepmens pievienojās Arsenal komandai. Viņa vadībā Arsenal kļuva par vienu no dominējošajām komandām.
Miris 1934. gadā no pneimonijas.
Trenera karjera
Huddersfield Town
Individuālie sasniegumi
Marats Izmailovs
Marats Izmailovs (ru; dzimis 1982. gada 21. septembrī Maskavā) ir bijušias Krievijas futbolists, kurš spēlēja pussarga pozīcijā.
Sasniegumi
Lokomotiv Moscow
Sporting CP
Porto
Kristiāns VII
Kristiāns VII (da; dzimis, miris ) bija Dānijas un Norvēģijas karalis no 1766. gada līdz nāvei 1808. gadā.
Lielāko daļu no valdīšanas laika Kristiāns VII tikai nomināli veica valdnieka funkcijas, jo slimoja ar garīgu slimību. Kļuva par karali 17 gadu vecumā pēc tēva nāves. Tajā pašā 1766. gadā apprecējās ar Lielbritānijas princesi Karolīni Matildi. Sešdesmito gadu beigās par valsts reģentu faktiski izvirzījās karaļa ārsts un karalienes mīļākais Johans Frīdrihs Štrūenzē, kurš veica vairākas reformas Apgaismības garā. 1772. gadā Štrūenzē tika sodīts ar nāvi, Kristiāna VII un Karolīnes Matildes laulība tika šķirta, un Karolīne Matilde tika padzīta no valsts. Par karalistes reģentu kļuva karaļa brālis Frederiks. No 1784. gada reģents bija Kristiāna VII dēls, nākamais karalis Frederiks VI.
Rauls Alfonsīns
Rauls Alfonsīns politiskajai darbībai pievērsies 1945. gadā. 1963.—1966. gadā bija Argentīnas Nacionālā kongresa deputāts. 1973. gadā viņš kļuva par Radikālās pilsonību savienības progresīvā spārna vadītāju, bet 1983. gadā kļuva par Radikālās pilsonību savienības Nacionālās komitejas priekšsēdētāju.
Ārpolitikā Raula Alfonsīna vadītā valdība atbalstīja nepievienošanās kustību un iestājās par mierīgu politisko noregulējumu Centrālamerikas valstīs, kā arī par bruņošanās, kosmosa militarizācijas un kodolieroču izmēģinājumu aizliegšanu.
Ledus sirds (filmu sērija)
"Ledus sirds" (en) ir pilnmetrāžas animācijas filmu sērija. Animācijas filmu ideja pieder Walt Disney Animation Studios studijai, bet izplatītājs ir Walt Disney Pictures.
Bērza
Bērza var būt:
Skalica
Skalica (sk) ir pilsēta Slovākijā, Trnavas apgabala Skalicas apriņķa centrs Zāhorjes reģionā.
Vēsture
Skalica rakstos pirmoreiz minēta 1217. gadā. Tāpat kā lielākā daļa no Slovākijas teritorijas Skalica līdz 1918. gadam atradās Ungārijas sastāvā, tās ungāriskais nosaukums ir Sakolca (Szakolca). 1372. gadā Ungārijas karalis Lajošs I piešķīra Skalicai pilsētas tiesības. 17. gadsimtā Skalica bija pēc iedzīvotāju skaita piektā Slovākijas pilsēta. 19. gadsimtā līdz ar Martinu un Ružomberoku, Skalica izvirzījās par vienu no slovāku nacionālās kustības centriem. 1918. gada 6. novembrī Skalica uz desmit dienām kļuva par Slovākijas de facto galvaspilsētu. Pēc Pirmā pasaules kara iekļāvās Čehoslovākijā. No 1993. gada — neatkarīgās Slovākijas pilsēta.
Cilvēki
2001. gadā absolūtais vairākums (94,84 %) pilsētas iedzīvotāju bija slovāki, dzīvoja arī čehi (3,61 %). Pēc reliģiskās pārliecības — katoļi (70,15 %), nereliģiozi (19,92 %) un luterāņi (6,67 %).
Skalicā dzimuši kardināls Jānošs Čerhohs (Csernoch János, 1852 - 1927), kā arī hokejisti Jurajs Mikūšs (Juraj Mikúš, 1987) un Žigmunds Pālfijs (Žigmund Pálffy, 1972).
Elblongas kanāls
2022. gada 17. septembrī atklāja 1,3 kilometrus garu kanālu pāri Vislas strēlei, kas savieno Vislas līci ar Baltijas jūru un ļauj kuģiem iebraukt Elblongas ostā, neizmantojot Krievijas Federācijas teritoriālos ūdeņus.
Ceļošanas kārtība Latvijas pilsoņiem
Atšķirīga ceļošanas kārtība ir Latvijas nepilsoņiem.
Kelsas noslēpums
Filma 2009. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Augšup".
Hajvorona
Vēsture
Dibināta 18. gadsimta sākumā kā kazaku apmetne. Vēstures avotos minēta kopš 1752. gada, kad šeit iedalīta zeme baznīcas celtniecībai. 1899. gadā līdz Hajvoronai izbūvēja šaursliežu dzelzceļu. Kopš 1932. gada rajona centrs. 1938. gadā piešķirts pilsētciemata statuss, kopš 1949. gada — pilsēta. Pilsētā darbojas lokomotīvju remonta rūpnīca un hidroelektrostacija.
Kelsas noslēpums
Filmā kāds jauns zēns tiek ierauts piedzīvojumos pēc tam, kad pie viņa ierodas kāds gaismotājs ar senu grāmatu, kura satur slepenas gudrības un spēku.
TAG Heuer
TAG Heuer ir šveiciešu kompānija, kas galvenokārt ražo un tirgo pulksteņus un modes aksesuārus, kā arī brilles un mobilos telefonus, kas bieži vien saistībā ar komercdarbības licences specifiku tiek ražoti citu kompāniju ražotnēs zem TAG Heuer brenda nosaukuma.
Kompānijas pirmsākumi ir meklējami 1860. gadā, kad Edoards Hoiers (Edouard Heuer) Šveices pilsētā Sentimjē to nodibināja zem Uhrenmanufaktur Heuer AG nosaukuma. Savu pašreizējo nosaukumu tā ieguva pēc tam, kad 1985. gadā lielāko daļu no kompānijas akcijām nopirka Luksemburgā bāzētā TAG kompānija (fr), kas tādējādi to pārdēvēja par TAG Heuer. Visbeidzot 1999. gadā visu kompāniju pārpirka Francijas luksusa preču konglomerāts LVMH, kas līdz ar to kalpo par TAG Heuer kompānijas mātes uzņēmumu.
Motoru sports
2015. gada beigās TAG Heuer kompānija noslēdza sadarbību ar Red Bull Racing Pirmās formulas komandu, kas paredzēja, ka. gadā komanda savus Renault ražotos dzinējus izmantoja zem TAG Heuer brenda nosaukuma. Tāpat arī 2016. gada beigās tika oficiāli paziņots, ka vēl uz turpmākajām divām F1 sezonām (. un . gadu) Red Bull Racing komanda savus Renault ražotos dzinējus apzīmēs zem TAG Heuer brenda nosaukuma.
Traizene
Traizene (de) ir 80 kilometrus gara Donavas labā krasta pieteka Austrijas austrumos, Lejasaustrijas federālajā zemē.
Izveidojas, satekot Tirnicas Traizenes un Unrehtraizenes upēm. Tek ziemeļu-ziemeļaustrumu virzienā. Ietek Donavā pie Transmaueres. Traizenes krastos atrodas Lejasaustrijas zemes galvaspilsēta Sanktpeltene.
Nedžefa
Nedžefa (ar, An Najaf) ir pilsēta Irākas centrālajā daļā, Nedžefas muhāfazas administratīvais centrs. Pilsētas atrodas Eifratas upes krastā, aptuveni 160 km uz dienvidiem no Irākas galvaspilsētas Bagdādes. 2014. gadā Nedžefā dzīvoja 1,4 miljoni iedzīvotāju. Pēc Kepena klimata klasifikācijas Nedžefā valda tuksneša klimats.
Nedžefa ir viena no šiītu islāma svētākajām pilsētām. Šeit atrofas Imāma Alī mošeja.
Bērzkrogupīte
Bērzkrogupīte (arī Bērza, Bērzakroga upīte, Bērzkroga upe, augštecē Dūņupīte) ir Kojas labā krasta pieteka Kuldīgas novadā.
Sākas no Bērziņu dīķa Dzeldas ziemeļu pievārtē. Tek ziemeļaustrumu virzienā. Caurtek Cimmeru dīķi, Lejascimmeri, Saulīšu dīķi un Slugu dīķi. Ietek Kojā augšpus Lēnu kapiem. Bērzkrogupīti šķērso valsts autoceļš P116 (Kuldīga — Skrunda — Embūte). Upes krastos atrodas Bērzkrogs.
Itālijas futbola čempionāta B sērija
Itālijas futbola čempionāta B sērija jeb Serie B (oficiāli Lega Calcio Serie B) ir otra spēcīgākā profesionālā futbola līga Itālijā. Kopumā, šajā līgā spēlē 20 komandas. Nereti šo līgu sauc arī par "cadetti", kas tulkojumā nozīmē "juniori".
Berlengas salas
Berlengas salas (pt) ir nelielu salu arhipelāgs, kas atrodas Atlantijas okeānā apmēram 10 kilometrus no krasta, iepretim Peniši pilsētai.
Arhipelāgs sastāv no 3 salu grupām. Aprakstīts jau antīkajos laikos. Mūsdienās apdzīvota ir lielākā no salām - Berlenga Grande. Uz Berlengas Grandes salas atrodas arī 17. gadsimta cietokšņa drupas un bāka. Salas apmeklē tūristi, daļa no salām - dabas rezervāts.
Jannavs
Jannavs var būt:
Viesnīca "Transilvānija": Transformānija
"Viesnīca "Transilvānija": Transformānija" (en) ir 2022. gada ASV datoranimācijas piedzīvojumu kinokomēdija, ko veidojušas studijas Columbia Pictures un Sony Pictures Animation un izplata Amazon Studios. Šī ir ceturtā un noslēdzošā daļa "Viesnīca "Transilvānija"" filmu sērijā un turpinājums filmai "Viesnīca "Transilvānija" 3: Mošķu brīvdienas" (2018). Filmas režisori ir Dženifera Kluska un Dereks Draimons (abiem debija pilnmetrāžas filmas režijā), scenāristi Amoss Vernons, Nuncio Randaco un Gendijs Tartakovskis (iepriekšējo trīs filmu režisors). Galvenos tēlus ieskaņojuši Endijs Sembergs, Selīna Gomesa (kas ir arī līdzproducente), Ketrīna Hāna, Džims Gafigans, Stīvs Bušemi, Molija Šenona, Deivids Speids, Kīgans-Maikls Kejs, Braiens Halls, Frena Drešere, Breds Eibrels, Ašers Blinkovs. Filmā Drakulam un Džonijam, kas pārvēršas par cilvēku un mošķi, Dienvidamerikā ir jārod veids pārvērsties atpakaļ, kamēr pārmaiņas vēl ir labojamas.
Sākotnēji filmas pirmizrāde ASV bija plānota, bet turpinoties COVID-19 pandēmijai Sony Pictures Releasing atcēla filmas izrādīšanas plānus un par ASV dolāru pārdeva tās izplatīšanas tiesības Amazon Studios. Filmas pirmizrāde notika straumēšanas kanālā Amazon Prime Video un tā saņēmusi dažādus kritiķu novērtējumus.
Ķīnas sieviešu futbola izlase
Ķīnas sieviešu futbola izlase ir nacionālā sieviešu futbola komanda, kas pārstāv Ķīnu starptautiskās futbola sacensībās. Izlasi pārvalda Ķīnas Futbola asociācija.
FIFA Pasaules kausā sievietēm piedalījusies astoņas reizes. Līdz šim labāko rezultātu sasniedza 1999. gadā, kad ieguva 2. vietu, finālā zaudējot ASV izlasei pēcspēles 11 metru sitienu sērijā. Vasaras olimpiskajās spēlēs izlase ir spēlējusi sešas reizes. 1996. gadā tika izcīnīta 2. vieta. Komanda ir deviņas reizes uzvarējusi Āzijas kausa izcīņā.
2023. gada jūnijā FIFA Pasaules rangā sievietēm izlase bija 14. vietā.
Henrijs Betmans
Henrijs Betmans (en; dzimis, miris ) bija amerikāņu šaha problēmists.
Dzīves gājums
Henrijs Betmans bija mediķis, pazīstams iekšējo slimību ārsts. Viņš bija medicīnas profesors un Sinsinati Universitātes Medicīnas koledžas fakultātes loceklis, vairākos rakstos publicējis savus medicīniskās izpētes rezultātus. Vecākiem, kas bija ebreji, viņš bija jaunākais dēls un otrais jaunākais no septiņiem brāļiem un māsām.
Šaha kompozīcija
Henrija Betmana brālis Edgara Betmans (1866–1945) un brālēns Jēkaba Betmans (1865–1935) arī bija šaha problēmisti. Viņa visbiežāk pārpublicētā šaha kompozīcija ir Babsona tasks pašmata trīsvilcī. Vairāk nekā 150 viņa kompozīciju publicētas laikrakstos, žurnālos un specializētās grāmatās.
Piemērs
1. uzdevuma risinājums: 2. uzdevuma risinājums: Babsona tasks.
LNK Sporta parks
LNK Sporta parks ir daudzfunkcionāls sporta komplekss Rīgā, Latvijā.
Nikolass Maduro
Nikolass Maduro Moross (es; dzimis ) ir venecuēliešu politiķis, pašreizējais valsts prezidents.
1980. gados sācis politisko karjeru. Tāpat bijis Hosē Visentes Rangela miesassargs viņa neveiksmīgajā 1983. gada prezidenta vēlēšanu kampaņā. Laikā no 2000. gada augusta līdz 2006. gada augustam Maduro bija Nacionālās asamblejas (Venecuēlas parlaments) deputāts, pusotru gadu bijis arī parlamenta prezidents. Pēc tam līdz 2013. gada janvārim pildījis ārlietu ministra amata pienākumus. 2012. gada oktobrī kļuvis par Venecuēlas viceprezidentu. Amatā bijis līdz tobrīdējā valsts vadītāja Ugo Čavesa nāvei, kad kļuva par pagaidu prezidentu. Prezidenta amatā oficiāli ticis ievēlēts. ievēlēts prezidenta amatā uz otro termiņu.
BlackBerry (filma)
Filma ir stāsts par BlackBerry viedtālruņu straujo izaugsmi un katastrofisko postu.
Filmas BlackBerry pirmizrāde notika 73. Berlīnes starptautiskajā kinofestivālā. Latvijā filmas pirmizrāde notika. Filma saņēma ļoti pozitīvas kritiķu atsauksmes. Tīmekļa vietnē Rotten Tomatoes filmai ir 98% vērtējums.
Vladimirs Petrovs
Vladimirs Petrovs var būt:
Valērijs Šavirins
Valērijs Šavirins (dzimis ) ir krievu, agrāk padomju, šaha problēmists, lielmeistars šaha kompozīcijā.
Šaha kompozīcija
V. Šavirins no 1971. gada sastādījis vairāk nekā 350 uzdevumus, galvenokārt trīsvilčus un četrvilčus, no tiem daudzi ieguvuši godalgas.
Viņš ir vairākkārtējs individuālo pasaules čempionātu godalgoto vietu ieguvējs un pasaules čempions (2001—2003) trīsvilču grupā.
Lielmeistars (2007) šaha kompozīcijā.
Šaha uzdevuma piemērs
Risinājums
Mezenteriālā išēmija
Mezenteriālā išēmija ir patoloģisks stāvoklis, kura pamatā ir nepietiekama asins piegāde tievajai zarnai, kas izraisa tās iekaisumu un bojājumus. Mezeneriālā išēmija var būt akūta vai hroniska. Akūta forma ir ļoti smags stāvoklis, kuras nāves gadījumu skaits svārstās no 60 līdz pat 90%. Saskaņā ar dažādu avotu informāciju, akūta vēdera gadījumos mezenteriālās išēmijas diagnoze noteikta aptuveni 1—2% pacientu.
Klasifikācija
Mezenteriālu išēmiju pēc etioloģijas iedala:
Pēc attīstīšanas laika:
Haifas apgabals
Haifas apgabals ir viens no sešiem Izraēlas apgabaliem valsts ziemeļrietumu daļā. Apgabals robežojas ar Ziemeļu apgabalu austrumos, ar Rietumkrastu dienvidaustrumos un ar Centra apgabalu dienvidos. Apgabalu rietumos un ziemeļos apskalo Vidusjūra. Centra apgabala administratīvais centrs un lielākā pilsēta ir Haifa.
Apgabala kopējā platība ir 864 km², pēc 2011. gada datiem apgabalā dzīvo 926 700 iedzīvotāji. Tas ir trešais lielākais Izraēlas apgabals pēc platības un vismazākais Izraēlas apgabals pēc iedzīvotāju skaita.
Mezenteriālā išēmija
Etioloģija
Mezenteriālās išēmijas biežākais cēlonis ir asinsvadu trombembolija (ap 65% no visiem gadījumiem), bet tas var būt arī zarnu nosprostojums, vēdera iekaisīgas slimības un traumas.
Zarnas apasiņo trīs aortas nepāra arteriālie stumbri: trijzaru artērija (arteria coeliacus), augšējā apzarņa artērija (arteria mesenterica superior) un apakšējā apzarņa artērija (arteria mesenterica inferior). Tie var veidot kolaterāles, lai atjaunotu asins piegādi vietās ar relatīvu išēmiju mezenteriālās cirkulācijas vietās, kas bieži notiek pie hroniskas mezenteriālās išēmijas.
Valsts aizsargājamie kultūras pieminekļi Ogres novadā
Šajā lapā apkopoti valsts aizsargājamie kultūras pieminekļi Ogres novadā.
Mezenteriālā išēmija
Etioloģija
Augšējā apzarņa artērija ir biežākā vieta, kur veidojas embolisks nosprostojums. Pie tām var būt skarta arī trijzaru artērija. Embols, kas nosprosto asinsvadu, parādās sidrs aritmijas gadījumā, parasti no priekškambaru fibrilācijas. Retāk embola cēlonis var būt arī asinsvadu sienas trombs, paradoksāls embols no sirds starpsienas defekta, kardiomiopātija, sirds vārstuļu defekti, endokardīts un priekškambaru miksoma.
Augšējā apzarņa artērijas tromboze var būt šīs artērijas iepriekš nediagnosticētas un neārstētas stenozes cēlonis. Šim veidam ir raksturīgas sāpes pēc ēšanas un ēstgribas mazināšanās, kas izraisa svara zudumu. Biežāk slimo tievas sievietes un cilvēki, kas daudz smēķē, ar izplatītu arteriālu slimību, piemēram, pārdzīvotu sirdstrieku un klibošanu.
FK PPK
FK PPK/Betsafe, ir Latvijas amatieru futbola klubs no Rīgas, kas tika izveidots 2022. gadā, apvienojot projekta "Pa pāris kausiem" dalībniekus. Klubs savā pirmajā sezonā piedalījās 3. līgas turnīrā, bet 2023. gadā piedalīsies 2.līgā. Mājas spēles aizvada LNK Sporta parka mākslīgajā stadionā.
Mezenteriālā išēmija
Etioloģija
Apmēram 20% gadījumos mezenteriālā išēmija ir sekas slimībai, kura neizraisa asinsvadu oklūziju. Neokluzīvu slimību patoģenēze ir vāji izpētīta, taču bieži tās pamatā ir vāja sirds izsviešana un turpmāka mezenteriālo artēriju sašaurināšanās. Organisks asinsvadu sašaurinājums (vazokonstrikcija) ir organisma atbildes reakcija hipovolēmijai, zemai sirds izsviedei, pazeminātam asinsspiedienam vai vazopresoriem, tas viss skaidro šī mezenteriālas išēmijas veida būtību no citiem veidiem. Zemas asins plūsmas dēļ attīstās zarnu hipoksija un nekroze. Arī endogēnie un eksogēnie vazokonstriktori, diseminēta intravazāla koagulācija un reperfūzijas bojājumi var izraisīt išēmiju. Vazoaktīvi medikamenti (īpaši digoksīns) var izraisīt mezenteriālo išēmiju. Uzpirkstīšu (Digitalis) ģints augu preparāti veic organisku vēnu un artēriju gludo muskuļu saraušanos in vitro un in vivo.
Klīniskā aina
Mezenteriālās išemijas izpausmes ir atkarīgas no etioloģijas un zarnu išēmijas pakāpes. Pazīmes var būt neizteiktas, nespecifiskas un slēptas, tās biežāk novērojamas hroniskai un subakūtai formai. Pazīmes var būt līdzīgas citu vēdera dobuma orgānu slimību pazīmēm, piemēram pankreatītam, akūtam divertikulītam, tievo zarnu nosprostojumam un akūtam holecistītam. Ja išēmija ir akūta, simptomi attīstās pēkšņi, visbiežākais no tiem ir ļoti izteiktas difūzas vēdera sāpes. Taču, sāpes ne vienmēr ir išēmijas pazīme un var nebūt līdz pat 25% gadījumu slimniekiem ar neoklūzijas formu. Progresējoša zarnu išēmija rada citus nespecifiskus simptomus, tostarp sliktu dūšu, vemšanu, caureju un vēdera uzpūšanos. Klīniskā ainā ne vienmēr dominē kuņģa un zarnu trakta simptomi. Akūtas garīgas pārmaiņas novēro apmēram 30% gadījumu, lielākoties gados veciem cilvēkiem. Papildu pazīmes, kas var būt novērojamas mezenteriālās išēmijas gadījumā, ir drudzis, tahikardija un leikocitoze.
FK PPK
Vēsture
Klubs izveidojies pēc Latvijas futbola izlases bijušā pussarga Jurija Žigajeva iniciatīvas, kad pēc karjeras beigām uzsāka Latvijas futbola vlogu "Par futbolu". 2020. gada 28. februārī pieaicinot aktieri Kristianu Kareļinu un mākslinieku Aivaru Baranovu, uzsāka jaunu projektu "Pa pāris kausiem", caur kuru atspoguļoja Latvijas futbola aktulitātēs, kā arī veidoja sarunu vlogus un podkāstus ar Latvijas futbola personībām. 2021. gadā, pēc aktīvas darbības futbolā, PPK komūna spēja ap sevi pulcēt vairākus simtus sekotāju, kā rezultātā tapa ideja veidot pašiem savu futbola klubu, lai uz savas ādas izjustu, ko nozīmē veidot un vadīt pašiem savu klubu.
2022. gadā PPK pieteica savu dalību 3. līgas turnīrā un jau savā pirmajā darbības gadā spēja parādīt, kā ar entuziasmu un futbola kaisli regulāri ap sevi pulcēt lielu skaitu ar līdzjutējiem. Tāpat, jau savā pirmajā sezonā FK PPK/Betsafe uzvarēja 3. līgas Centra zonas turnīrā, kvalificējoties finālturnīram, kā arī nodrošinot vietu 2. līgā.
Mezenteriālā išēmija
Diagnostika
Tā kā akūta mezenteriālās išēmijas gadījumā ātri attīstās fatāls zarnu infarkts, slimības diagnozei un ārstēšanai ir jābūt pēc iespējas ātrākai. Lielu uzmanību prasa anamnēzē bijušas un esošas instrumentālo izmeklējumu atbilžu agrāk apstiprinātas mezenteriālās išemijas. Ja tas ir apstiprināts turpmākai izmeklēšanai jābūt virzītai uz esošās diagnozes apstiprināšanu un tūlītējas ārstēšanas uzsākšanu. Akūtas mezenteriālas išēmijas risks palielinās cilvēkiem, kas vecāki par 60 gadiem; ja anamnēzē ir priekškambaru fibrilācija, nesen pārdzīvota sirdstrieka, sirds mazspēja, arteriālā embolija un vēdera sāpes pēc ēšanas, kā arī svara zudums. Izdzīvošana ir 50%, ja diagnoze pareizi uzstādīta 24 stundu laikā un līdz 30%, ja diagnoze noteikta vēlu, t.i., pēc 24 stundām vai arī sākotnēji noteikta nepareizi.
FK PPK
Iegūtās vietas Latvijas čempionātā
2022. gada 3. līgas sezona — 1. vieta Rīgas zonā.
Mezenteriālā išēmija
Diagnostika
Laboratoriski pie akūtas mezenteriālās išēmijas ir novirzītas no normas hematokoncentrācija, leikocitoze un metabolā acidoze ar lielu anjonu attālumu un laktātu koncentrāciju. Bieži var atzīmēt seruma amilāzes, aspartātaminotransferāzes, laktātdehidrogenāzes un kreatinīnfosfokināzes koncentrācijas palielināšanos, taču visi šie marķieri nav specifiski akūtai mezenteriālai išēmijai. Hiperfosfatēmija un hiperkaliēmija parādās vēlīni un parasti ir infarkta pazīmes.
Ārstēšana
Mezemteriālās išēmijas ārstēšana ir ļoti atkarīga no etioloģijas un išēmijas pakāpes. Ļoti svarīgi ir ātri noteikt pareizu diagnozi, lai pēc iespējas mazāka būtu išēmisko traumatizācija. Galvenais mērķis ir veikt reanimācijas pasākumus, lai optimizētu perfūziju un fizioloģiski sagatavot cilvēku iespējamai operācijai. Plaša spektra antibiotiķu terapijas uzsākšana ir nepieciešama lai noliegt infekcijas risku, līdz ar to ir jāuzsāk sistēmisku antikoagulāciju, lai novērstu tālāku trombotiskā procesa izplatību. Ja simptomi attīstījušies ātri un bojājumi ir viegli, slimniekam nekavējoties jāveic arteriogrāfiju. Slimniekiem ar peritonītu vai zarnu infarktu nekavējoties jāveic laparotomiju. Ķirurģiskas ārstēšanas pamatā ir nekrotizētu zarnu rezekcija vai arteriālā revaskularizācija ar zarnu reperfuziju.
Vēsture
Mezenteriālo išēmiju pirmo reizi aprakstījis Antonio Benivieni 15. gadsimtā. Pēc tām to aprakstījis vācu ārsts Rūdolfs Virhovs 19. gadsimtā.
Micron Technology Utah
Vēsture
2005. gada 21. novembrī tika paziņots, ka mikroshēmu tehnoloģiju uzņēmumi Intel Corporation un Micron Technology izveidos kopuzņēmumu NAND zibatmiņas ražošanai. 2006. gada 6. janvārī tika dibināts uzņēmums IM Flash Technologies, LLC, kurā Micron piederēja 51 % kapitāldaļu, bet Intel — 49 %. Abi īpašnieki ieguldīja aptuveni 1,2 miljardus ASV dolāru katrs. Jaunā ražotne tika celta Jūtas štata Lehi. Tur jau 1995. gadā Micron plānoja uzbūvēt rūpnīcu un tika nopirkta zeme, bet lejupslīde mikroshēmu tirgū dēļ šie plāni netika realizēti. Lehi Micron nodarbināja 500 darbiniekus testēšanas darbos, bet līdz ar jaunās rūpnīcas celšanu testēšanas nodaļu pārcēla uz Boisisitiju.